CELEX: 32018D1905
Language: et
Date: 2018-11-28 00:00:00
Title: Komisjoni otsus (EL) 2018/1905, 28. november 2018, mis käsitleb kavandatud kodanikualgatust „Üle-euroopaline referendum küsimuses, kas Euroopa kodanikud soovivad Ühendkuningriigi jäämist või lahkumist!“ (teatavaks tehtud numbri C(2018) 8006 all)

6.12.2018   
               
               
                  ET
               
               
                  Euroopa Liidu Teataja
               
               
                  L 310/27
               
            
         KOMISJONI OTSUS (EL) 2018/1905,
         28. november 2018,
         mis käsitleb kavandatud kodanikualgatust „Üle-euroopaline referendum küsimuses, kas Euroopa kodanikud soovivad Ühendkuningriigi jäämist või lahkumist!“
         
            
               (teatavaks tehtud numbri C(2018) 8006 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „Üle-euroopaline referendum küsimuses, kas Euroopa kodanikud soovivad Ühendkuningriigi jäämist või lahkumist!“ teema on järgmine: „Kõigil Euroopa kodanikel peaks olema võimalus avaldada oma poliitilist arvamust selle kohta, kas nad soovivad Ühendkuningriigi jäämist Euroopa Liitu.“
                  
               
                     (2)
                  
                  
                     Kavandatud kodanikualgatuse põhieesmärgid on järgmised: „See referendum ei ole siduv rahvahääletus, vaid arvamusuuring. Euroopa Komisjon peaks toetama seda rahvaküsitlust, mis annab kõigile Euroopa kodanikele 28 liikmesriigis võimaluse väljendada oma arvamust selle kohta, kas Brexit peaks toimuma või mitte. Loodame, et saame arvestada Euroopa Komisjoni 100 %-lise toetusega, eeskätt sellepärast, et meie arvates on talumatu olukord, kus kõiki Euroopa kodanikke viidi rahvahääletusel eksiteele lubaduste ja väidetega, mis ei peegelda mingil määral reaalsust.“
                  
               
                     (3)
                  
                  
                     Euroopa Liidu lepinguga (ELi leping) on tugevdatud liidu kodanikuühiskonda ja tõhustatud liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanike osalust ja muuta liit ligipääsetavamaks.
                  
               
                     (5)
                  
                  
                     Iga liikmesriigi õigus Euroopa Liidust välja astuda on sätestatud ELi lepingu artikli 50 lõikes 1, mille kohaselt võib iga liikmesriik kooskõlas oma põhiseadusest tulenevate nõuetega otsustada liidust välja astumise.
                  
               
                     (6)
                  
                  
                     Kuigi Euroopa Komisjon peab Ühendkuningriigi otsust Euroopa Liidust välja astuda kahetsusväärseks, nagu tõdes 24. juunil 2016 (2) ka Euroopa Komisjoni president Jean-Claude Juncker koos Euroopa Parlamendi presidendi Martin Schulzi, Euroopa Ülemkogu eesistuja Donaldi Tuski ja Euroopa Liidu Nõukogu eesistujariigi peaministri Mark Ruttega, ei ole aluslepingutes sätestatud õiguslikku alust sellise õigusakti vastuvõtmiseks, mis käsitleks otsustusprotsessi liikmesriigis, kes on teatanud kavatsusest ELi lepingu artikli 50 alusel liidust välja astuda.
                  
               
                     (7)
                  
                  
                     Seetõttu jääb kavandatav kodanikualgatus „Üle-euroopaline referendum küsimuses, kas Euroopa kodanikud soovivad Ühendkuningriigi jäämist või lahkumist!“ ilmselgelt väljapoole komisjoni volitusi esitada liidu õigusakti ettepanek aluslepingute rakendamiseks vastavalt määruse artikli 4 lõike 2 punktile b, tõlgendatuna koostoimes määruse artikli 2 punktiga 1,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kavandatud kodanikualgatuse „Üle-euroopaline referendum küsimuses, kas Euroopa kodanikud soovivad Ühendkuningriigi jäämist või lahkumist!“ registreerimisest keeldutakse.
         
         
            Artikkel 2
            Käesolev otsus on adresseeritud kavandatud kodanikualgatuse „Üle-euroopaline referendum küsimuses, kas Euroopa kodanikud soovivad Ühendkuningriigi jäämist või lahkumist!“ korraldajatele, keda esindavad kontaktisikutena Erich Hutter ja Tanja Glušič.
         
         
            Brüssel, 28. november 2018
            
               
                  Komisjoni nimel
               
               
                  asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.
         
            (2)  http://europa.eu/rapid/press-release_STATEMENT-16-2329_et.htm